تورکیه و ایسپانیا‌داکی تعطیلی مقاییسه ائتمک اوچون عینی بودجه ایله یول‌لانان 4 توریزم ایش‌بیلنین ده ترجیحی تورکیه اولدو.
آلمان تلویزیون کانا‌لی پروسیبن، آلمان‌لارین ان چوخ سیاحت ائتدیگی تورکیه و ایسپانیایا سئکتوردا "توریزم ددکتیوی" اولا‌راق آدلان‌دیریلان 4 نفری تعطیله گؤندردی.
4  نفردن 2 قادین توریزم ایش‌بیلنی ایسپانیایا، بیر ایکیلی ده آنتالیایا گؤندریلدی.
ایکی تیمین هربیرینه ده قالماق اوچون 120 یورو بودجه وئریلدی.
ایسپانیایا گئدن ایکی قادین 3 اولدوزلو بیر هتلده قالارکن، آنتالیایا گلن ایکیلی ایسه 120 یورویا کونیاآلتی ساحلین‌دکی 5 اولدوزلو هتلده یئر تاپدی.
ایکی اؤلکه‌دکی تعطیلچیلر، هتل و اوتاق‌لارینا گیریش‌لرین‌دن اوتاق‌لارین‌داکی وضعیت و ساحله قدر دیشاریدا آلیش وئریش کیمی بیر چوخ آیرینتی تک تک دگرلندیردی.
قارشی‌لیق‌لی آنلاین ارتباط قوران توریزم ددکتیفلری‌نین دؤردو ده آنتالیایا تام پوئن وئردی.
هتلین ایشلتمه مودورو محمد شاهین ایسه، آلمان تلویزیون کانا‌لی‌نین هتل‌لردن خبرسیز حاضیرلادیغی ویدئونون مئدیادا یایینلاندیغینی و سوسیال مئدیادا دا سرعتله یاییلدیغینی ایفاده ائده‌رک،
"بیز ده بونو گؤزسل باسین‌دان اؤیرندیک و آچیقجاسی بیزیم اوچون ده سورپریز اولدو. بو هتلیمیز و تورکیه آدینا بیزی آیریجا موتلو ائتدی. بونونلا ایلگیلی دؤنوش‌لری ده چوخ سرعت‌لی بیر شکیلده آلیریق و بو دا بیزه روحیه وئریر" دئدی.
